Eelnõu

NARVA LINNAVOLIKOGU

OTSUS
__.__.2022 nr __
Muuseumiseaduse § 11 lg 3 antud ülesande lahendamise volitamine
1.Asjaolud ja menetluse käik

Narva Linnavolikogu 17.05.2012. a otsusega nr 57 otsustati osaleda sihtasutuse Narva Muuseum asutamisel. Sihtasutuse Narva Muuseum asutajateks on Narva linn ja Eesti Vabariik. Sihtasutuse asutamisel kehtinud muuseumiseadus ei võimaldanud muuseumikogusid sihtasutusele üle anda. Need jäid seetõttu linnaasutuse Narva Muuseum hallata. Praegu kehtiv muuseumiseadus võimaldab muuseumikogu üleandmist. Enne muuseumikogu sihtasutusele Narva Muuseum üleandmist tuleb museaalid, mis on hävinud või kaotsi läinud ning seda ei ole leitud vähemalt kahe järjestikuse korralise inventuuri käigus, muuseumikogust välja arvata.
Linna asutuse Narva Muuseum juhataja-peavarahoidja esitas 29.03.2022. a ettepaneku Narva Muuseumi muuseumikogust museaalide väljaarvamiseks. Põhjuseks on asjaolu, et museaalid pole leitud kahe ja enama inventuuri käigus ning on ebatõenäoline, et neid avastatakse hiljem. Muuseumiseaduse § 11 lg 3 alusel toimub museaali väljaarvamine muuseumikogust ning museaali võõrandamise viisi valik muuseumi asutaja (ehk Narva linna) otsusel. Otsusega volitatakse muuseumiseaduse § 11 lõikega 3 kohaliku omavalitsuse üksuse pädevusse antud ülesande lahendamise Narva Linnavalitsusele.
2. Õiguslikud alused
Kohaliku omavalitsuse korralduse seaduse § 22 lg 2 kohaselt otsustab õigusaktiga kohaliku omavalitsuse üksuse pädevusse antud küsimused omavalitsusüksuse nimel volikogu, kes võib nende küsimuste lahendamise volitada linnavalitsusele.
3. Otsus

Volitada Narva Linnavalitsusele muuseumiseaduse § 11 lg 3 antud ülesande lahendamine.
4. Rakendussätted
4.1 Otsus jõustub seadusega sätestatud korras.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Linnavalitsus otsustab:

1.
Esitada lisatud otsuse eelnõu „Muuseumiseaduse § 11 lg 3 antud ülesande lahendamise volitamine“ Narva Linnavolikogule vastuvõtmiseks.

2.
Volitada Narva Linnavalitsuse Kultuuriosakonna juhataja asetäitjat Larissa Degelit antud küsimust ette kandma Narva Linnavolikogus.

